[bookmark: _Hlk168045963]ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


1. Անհրաժեշտությունը․

[bookmark: _Hlk135330335]ՀՀ կառավարության « Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն և լրացումներ կատարելու մասին» որոշման նախագծի ընդունումը պայմանավորված է ՀՀ տարածքային կառավարման և ենթակառուցվածքների նախարարության բնականոն գործունեությունն ապահովելու անհրաժեշտությամբ։

2. Առաջարկվող կարգավորման բնույթը․
 2026 թվականին ՀՀ տարածքային կառավարման և ենթակառուցվածքների նախարարության (այսուհետ՝ Նախարարություն) կողմից ձեռք է բերվել 1,840 լիտր բենզին, որը նախատեսվել է օգտագործել 2026 թվականի ընթացքում։ Ըստ ձեռք բերված բենզինի քանակի, յուրաքանչյուր ամիս բենզինի ծախսը կազմում է 153 լիտր։ Նախարարության գործառույթներով (ճանապարհաշինական, տրանսպորտային, տարածքային և համայնքային, սուբվենցիոն, ընդերքի, էներգետիկ, աղբահանության և կոշտ թափոնների կառավարման, ջրային համակարգի և այլ ծրագրեր) պայմանավորված անհրաժեշտություն է առաջանում պարբերական այցեր իրականացնել ՀՀ մարզեր՝ իրականացվող ծրագրերի կատարման ընթացքին տեղում ծանոթանալու և վերջիններիս նկատմամբ վերահսկողութուն իրականացնելու նապատակով։ 
 ՀՀ ՏԿԵ Նախարարի կողմից 2024 թվականին վերոգրյալ գործառույթները իրականացնելու նպատակով ծախսված բենզինի քանակը կազմում է 18210 լիտր, իսկ 2025 թվականին՝ 13900 լիտր։
Հարկ է նշել, որ 20.08.2026 թվականի դրությամբ բենզինի մնացորդը Նախարարությունում կազմում է 1115 լիտր, որը ըստ կանխատեսումների կսպառվի առաջիկա մեկ ամսվա ընթացքում։ 2026 թվականին օգտագործվել է նաև 2025 թվականից մնացած 6945 լիտր բենզինը։ Ելնելով վերոգրյալից կարելի է փաստել, որ եթե յոթ ամիսների ընթացքում ծախսվել է 7670 լիտր բենզին, ապա մինչև տարեվերջ անհրաժեշտ կլինի ևս 5,000 լիտր։ 
Պահանջվող 5,000 լիտր բենզին համար անհրաժեշտ է ընդհանուր 2,650․0 հազ դրամ (բենզին ռեգուլյար (1 լիտրի արժեքը՝ 530 ՀՀ դրամ))։
Նախագծով առաջարկվում է Հայաստանի Հանրապետության 2026 թվականի պետական բյուջեով Հայաստանի Հանրապետության տարածքային կառավարման և ենթակառուցվածքների նախարարության 1001․«Տարածքային կառավարման ոլորտում քաղաքականության մշակում, ծրագրերի համակարգում և մոնիտորինգի իրականացում» ծրագրի 11001․ «Տարածքային կառավարման և ենթակառուցվածքների քաղաքականության մշակում և ծառայությունների մատուցում» միջոցառման «Տրանսպորտային նյութեր» տնտեսագիտական դասակարգման հոդվածին ավելացնել 2,650.0 հազար դրամ նույն միջոցառման «Ընդհանուր բնույթի այլ ծառայություններ» հոդվածից, ընդ որում նշված հոդվածի գումարը նախատեսված է տաքսի ծառայությունների ձեռքբերման համար։ 
Նվազեցման արդյունքում ՀՀ պետական բյուջեի հաշվին նշված գումարի չափով հիշյալ միջոցառման շրջանակներում ֆինանսական միջոցների վերականգնման անհրաժեշտություն չի առաջանում: Միաժամանակ, տեղեկացնում ենք, որ նվազեցվող ֆինանսական միջոցները հանդիսանում են ազատ մնացորդ։
Միաժամանակ տեղեկացնում ենք, որ Նախարարության կողմից  «Գնումների մասին» օրենքի 15-րդ հոդվածի 6-րդ մասի 2-րդ կետի համաձայն կազմակերպվել է թիվ ՏԿԵՆ-ԷԱՃԱՊՁԲ-26/29 գնման ընթացակարգը, որի արդյունքում հաղթող է ճանաչվել «ՄԱՔՍ ՕԻԼ» ՍՊ ընկերությունը։ Պայմանագրի ընդհանուր գումարը կազմում է 2650,0 հազար ՀՀ դրամ, ձեռք բերվող բենզինի քանակը՝ 5000 լիտր։ 

3․Ակնկալվող արդյունքը
		ՀՀ տարածքային կառավարման և ենթակառուցվածքների նախարարության գործառույթների իրականացման և աշխատանքների բնականոն հունի ապահովում։

        4․Նախագծի մշակման գործընթացում ներգրաված ինստիտուտները և անձինք.
Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: 
5․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Որոշման նախագծի ընդունմամբ Հայաստանի Հանրապետության պետական բյուջեի եկամուտներում և ծախսերում փոփոխություն չի առաջանա։

6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․
ՀՀ կառավարության որոշման նախագիծը կապվում է 2021 – 2026թթ ռազմավարական ծրագրի «2. ՏՆՏԵՍՈՒԹՅՈՒՆ» բաժնին, մասնավորապես հետևյալ պարբերությանը՝ տնտեսական աճի ներառականության առանցք են լինելու բնակչության շարժունակության և տեղեկացվածության բարձր մակարդակի ապահովումը, ստեղծարար կարողությունների զարգացումն ու իրացումը՝ կրթության, առողջապահության և տնտեսական ենթակառուցվածքների հնարավորինս հավասար հասանելիության միջոցով։

